|  |  |  |
| --- | --- | --- |
| **«ҚАЗАҚСТАНДЫҚ ОҚУ-АҒАРТУ, ҒЫЛЫМ ЖӘНЕ ЖОҒАРЫ БІЛІМ ҚЫЗМЕТКЕРЛЕРІНІҢСАЛАЛЫҚКӘСІПТІК ОДАҒЫ» ҚОҒАМДЫҚ БІРЛЕСТІГІ** |  | **ОБЩЕСТВЕННОЕ ОБЪЕДИНЕНИЕ** **«КАЗАХСТАНСКИЙ ОТРАСЛЕВОЙ ПРОФЕССИОНАЛЬНЫЙ СОЮЗ РАБОТНИКОВ ПРОСВЕЩЕНИЯ, НАУКИ**  **И ВЫСШЕГО ОБРАЗОВАНИЯ»** |

**ОРТАЛЫҚ КОМИТЕТ ЦЕНТРАЛЬНЫЙ КОМИТЕТ**

**ҚАУЛЫ ПОСТАНОВЛЕНИЕ**

**04.04.2025 жыл № 2, 1-т.**

**Кәсіподақтың XV Съезд шешімдері мен**

**Қазақстандық оқу-ағарту, ғылым және**

**жоғары білім қызметкерлері салалық**

**кәсіподағының 2024-2029 жылдарға**

**арналған бағдарламасын жүзеге**

**асырудағы кәсіподақ органдары**

**қызметінің тиімділігін арттыру**

**шаралары туралы**

Қазақстандық оқу-ағарту, ғылым және жоғары білім қызметкерлерінің салалық кәсіподағы төрағасы А.Мұқашеваның «Кәсіподақтың XV Съезд шешімдері мен Қазақстандық оқу-ағарту, ғылым және жоғары білім қызметкерлері салалық кәсіподағының 2024-2029 жылдарға арналған бағдарламасын жүзеге асырудағы кәсіподақ органдары қызметінің тиімділігін арттыру шаралары туралы» баяндамасын тыңдап талқылай келе, Кәсіподақтың Орталық комитеті атап өтеді:

Барлық деңгейдегі кәсіподақ органдарымен Қазақстандық оқу-ағарту, ғылым және жоғары білім қызметкерлерінің салалық кәсіподағы қызметінің 2024-2029 жылдарға арналған бағдарламасын жүзеге асыру бойынша бірқатар жұмыстар атқарылуда. 2024 жылғы 26 маусымда өткен кезекті XV Съездің материалдары еңбек ұжымдарының кәсіподақ жиналыстарында талқыланды. Мүшелік ұйымдардың басшылық органдарымен Кәсіподақ қызметі бағдарламасында қойылған міндеттерді кезең-кезеңімен орындауға арналған нақты шаралар белгіленді.

Құрылымдарды ұйымдастырушылық тұрғыдан нығайту жұмыстары жандандырылуда. Кәсіподақ 22 мүшелік ұйымды біріктіреді. 2024 жылы кәсіподақ мүшелерінің жалпы саны 594 421 адамды құрады, бұл 2023 жылмен салыстырғанда 9 963 адамға артты. Жұмыс істейтін кәсіподақ мүшелерінің саны 2023 жылмен салыстырғанда 571 681 адамнан 581 757 адамға дейін немесе 10 076 адамға көбейді. 11 мүшелік ұйымның құрамында өсім байқалады.

Кәсіподақ мүшелерінің құқықтарын қорғау бойынша міндеттер жүзеге асырылуда. 2024 жылы кәсіподақ мүшелерінен түскен 34 201 өтініш қаралды. Жеке еңбек дауларын келісу комиссияларында қарау барысында 717*(547)* жағдайда құқықтық көмек көрсетілді, бұл өткен жылмен салыстырғанда 30,7%-ға артық. Соттарда 52 *(42)* іс қаралды.

2024 жылы құқықтық қызметтің көмегімен жұмыстан заңсыз шығарылған 24 қызметкер қайта жұмысқа орналастырылды.

Еңбек заңнамасының орындалуына қоғамдық бақылау жүргізу аясында 2 653 тексеру жүргізіліп, 4 828 заң бұзушылық анықталды.

Әлеуметтік әріптестіктіілгері дамыту бағытында жұмыстар жүргізілуде. Жалпы саны 136 келісім жасалды, оның ішінде: 2 салалық, 21 облыстық/республикалық маңызы бар қала деңгейіндегі,113 аудандық және қалалық келісімдер.

Кәсіподақ құрылымына кіретін 8 647 ұйымның 7 231-інде ұжымдық шарттар жасалды. 28 бірыңғай ұжымдық шарт 1 387 бастауыш ұйымды қамтыды.

Әлеуметтік пакет көлемінің өсу қарқыны байқалады, 2023 жылы жұмыс берушілердің ұжымдық шарттарды орындауға жұмсаған шығындары 7 097 070 871 теңгені, 2024 жылы бұл сома 8 253 305 009 теңгені құрады.

Еңбек жағдайларының қауіпсіздігі бағытында жұмыстар атқарылуда. 2024 жылы еңбекті қорғау бойынша 8 305 өндірістік кеңес құрылды, бұл 2023 жылмен салыстырғанда 283 кеңеске артты. Техникалық инспекторлар саны 8 424 адамды құрайды немесе 2023 жылмен салыстырғанда 300 адамға артық.

Техникалық инспекторлар еңбекж ағдайлары бойынша 5 024 тексеру жүргізді. Еңбекті қорғау саласында 2 142 заң бұзушылық анықталып, олардың 1 920-сы жойылды.

Соңғы бес жылда 418 805 кәсіподақ активі мен белсенділері кәсіподақтың түрлі оқу бағдарламаларымен қамтылды. Кәсіподақ құрылымдарының әртүрлі деңгейлерінде оқыту жүйелі түрде, түрлі бағыттарда жүргізіледі.

Кәсіподақ органдарының ақпараттық жұмысы жетілдірілуде.

Алайда, кейбір кәсіподақ мүшелік ұйымдарында Кәсіподақтың XV Съезінің шешімдерін орындау және 2024-2029 жылдарға арналған Қазақстандық оқу-ағарту, ғылым және жоғары білім қызметкерлерінің салалық кәсіподағының қызмет бағдарламасын жүзеге асыруға жеткілікті деңгейде көңіл бөлінбеуде. Жүргізілген тексерулер көрсеткендей, көптеген мүшелік ұйымдардың уәкілетті органдары осы уақытқа дейін Съезд қаулыларын орындау туралы шешім қабылдамаған және оны жүзеге асыру жоспарларын айқындамаған.

Съезд қойған міндеттердің орындалуына орындаушылық тәртіптің төмендігі, жұмыс әдістеріндегі енжарлық, кейбір кәсіподақ қызметкерлерінің жауапсыздығы, жоғары тұрған кәсіподақ органдары тарапынан тиісті бақылаудың жоқтығы себепші болуда. Кәсіподақ жұмысында креативті идеялардың мардымсыздығы байқалып, жаңа жұмыс формалары мен әдістерін қолдану қарқынды пайдаланылмауда.

Кәсіподақ органдары мотивациялық жұмыс тұрғысында, жастармен жұмысты жандандыруда жеткілікті деңгейде белсенділік танытпауда. 2024 жылы 9 мүшелік ұйымда кәсіподақ мүшелері санының азаюына жол берілді.

Жұмыс берушілердің еңбек заңнамасын, келісімдер мен ұжымдық шарттардың талаптарын орындауына қоғамдық бақылаудың мүмкіндіктері толық пайдаланылмайды.

Әлеуметтік әріптестікті ұйымдастыру мәселелеріне формалды көзқарас әлі де сақталуда.

Қызметкерлер үшін қауіпсіз еңбек жағдайларын қамтамасыз ету саласында елеулі кемшіліктер мен олқылықтар байқалады.

Кәсіподақтық оқытуды ұйымдастырудағы тұрақтылық пен серпілістердің болмауы кәсіподақтың ілгері дамуына кедергі келтіруде.

Ақпараттық жұмысты ұйымдастырудажаңа тәсілдер қажет.

Қазақстандық оқу-ағарту, ғылым және жоғары білім қызметкерлері салалық кәсіподағының Орталық комитеті **ҚАУЛЫ ЕТЕДІ:**

1. Қазақстандық оқу-ағарту, ғылым және жоғары білім қызметкерлерінің салалық кәсіподағы төрағасы А. Мұқашеваның «Кәсіподақтың XV Съезд шешімдері мен Қазақстандық оқу-ағарту, ғылым және жоғары білім қызметкерлері салалық кәсіподағының 2024-2029 жылдарға арналған бағдарламасын жүзеге асырудағы кәсіподақ органдары қызметінің тиімділігін арттыру шаралары туралы» баяндамасы назарға алынсын.

2. Кәсіподақтың Атқару комитетіне:

- Кәсіподақтың XV Съезд шешімдері мен Қазақстандық оқу-ағарту, ғылым және жоғары білім қызметкерлерінің салалық кәсіптік одағы қызметінің 2024-2029 жылдарға арналған бағдарламасының мүшелік ұйымдармен орындалуын бақылауды қамтамасыз етіп, аталған қаулының орындалу барысын жыл сайын Атқару комитетінің отырыстарында қарастырсын;

- кәсіподақ органдарының жұмысына жаңа идеялар генерациясын, цифрландыруды және инновациялық технологияларды енгізуерекше бақылауға алынсын.

3. Мүшелік ұйымдардың басшылық органдарына:

- барлық кәсіподақ құрылымдарында Кәсіподақтың XV Съезд шешімдері мен Қазақстандық оқу-ағарту, ғылым және жоғары білім қызметкерлерінің салалық кәсіптік одағы қызметінің 2024-2029 жылдарға арналған бағдарламасын жүзеге асыру қамтамасыз етілсін;

- атқарушылық тәртіпті нығайту бойынша кешенді шаралар қабылдансын;

- 2025 жылғы 1 маусымға дейін Қазақстандық оқу-ағарту, ғылым және жоғары білім қызметкерлерінің салалық кәсіптік одағы қызметінің 2024-2029 жылдарға арналған бағдарламасын жүзеге асыру бойынша уәкілетті органдардың отырыстарын дайындап өткізсін;

- қызметкерлерді кәсіподаққа тарту бойынша мотивациялық жұмысты күшейту бірінші кезектегі міндет деп саналсын;

- кәсіподақ мүшелерінің құқықтық қорғалуын ұйымдастыру тәсілдерін қайта қарау, қызметкерлерге тегін заңгерлік көмек көрсетуді қамтамасыз ету бойынша шаралар қабылданып, әсіресе, облыс орталықтарынан шалғай орналасқан аймақтардағы қызметкерлерге ерекше назар қойылып, жұмыс берушілермен еңбек заңнамасының орындалуына қоғамдық бақылау күшейтілсін;

- қызметкерлердің құқықтарын қорғау және заңды мүдделерінің сақталуы мәселелерінде әлеуметтік әріптестік тетіктерінің мүмкіндіктерін пайдалану жұмыстары жандандырылсын;

- жұмыс берушілердің өкілдерімен бірлесіп өндірістегі жазатайым оқиғалардың алдын алу бойынша жұмыстың жай-күйіне, еңбек қауіпсіздігі және еңбекті қорғау жөніндегі техникалық инспекторлар мен өндірістік кеңестердің жұмыстарына талдау жасалып, өндірістік жарақаттанудың алдын алу бойынша нақты шаралар қабылдансын;

- 2025 жылғы 25 ақпандағы Атқару комитетімен бекітілген Кәсіподақ кадрлары мен активтерін оқыту тұжырымдамасымен қойылған міндеттердің орындалуы қамтамасыз етілсін;

- кәсіподақ органдарының қызметін ақпараттық сүйемелдеуді қайта қарау, қолданыстағы контентке өзгерістер енгізуді қамтамасыз ету, интернет-ресурстарын ақпаратпен толықтыруда кәсіподақ мүшелерін қорғау, кәсіподақ идеяларын ілгерілету бағытындағы нақты шаралар жариялансын;

- кәсіподақ органдарының қызметінде цифрландыруға қатысты Кәсіподақтың жоғары органдарының шешімдерін орындау қамтамасыз етілсін.

4. Осы қаулының орындалуын бақылау Кәсіподақ төрағасының орынбасары В.Ф. Беженаровқа жүктелсін.

**Төраға А. Мұқашева**